ข้อบัญญัติองค์การบริหารส่วนตำบลหนองกุงข้อบัญญัติองค์การบริหารส่วนตำบลหนองกุงเรื่อง การขุดดินและถมดินพ.ศ. ๒๕๕๓ อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗และแก้ไขเพิ่มเติมถึงฉบับที่ ๕ พ.ศ. ๒๕๔๖ ประกอบกับมาตรา ๗ มาตรา ๘ มาตรา ๑๗ มาตรา๑๘ มาตรา ๒๖ แห่งพระราชบัญญัติการขุดดินและถมดิน พ.ศ. ๒๕๔๓องค์การบริหารส่วนตำบลหนองกุงโดยได้รับความเห็นชอบจากสภาองค์การบริหารส่วนตำบลหนองกุงและโดยอนุมัติของนายอำเภอน้ำพองจึงตราข้อบัญญัติองค์การบริหารส่วนตำบลหนองกุงไว้ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองกุงเรื่อง การขุดดินและถมดิน พ.ศ. ๒๕๕๓ข้อ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลหนองกุงตั้งแต่วันประกาศในราชกิจจานุเบกษาเป็นต้นไปข้อ๓ ในบรรดาข้อบัญญัติ ระเบียบและคำสั่งอื่นใดในส่วนที่ตราไว้แล้ว ซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ดิน หมายความรวมถึง หิน กรวด หรือทรายและอินทรียวัตถุที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติบ่อดิน หมายความว่า แอ่ง บ่อ สระ หรือช่องว่างใต้พื้นดินที่เกิดจากการขุดดินขุดดิน หมายความว่ากระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อถมดิน หมายความว่า การกระทำใด ๆต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินแบบแปลน หมายความว่า แบบแสดงแผนที่สังเขปแผนผังบริเวณ รูปตัด และรายละเอียดในการขุดดินและถมดินรายการประกอบแบบแปลน หมายความว่าข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุดความลาดเอียงของดิน ระยะห่างของบ่อดินถึงที่ดิน หรือสิ่งก่อสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการในการขุดดินตลอดจนสภาพพื้นที่และบริเวณข้างเคียงและระดับดินเดิมคุณสมบัติของดินที่จะขุดพร้อมทั้งวิธีปฏิบัติหรือวิธีการสำหรับขุดดินเพื่อให้เป็นไปตามแบบแปลนและให้หมายความว่า ข้อความชี้แจงรายละเอียดเกี่ยวกับชนิดของดินความสูงของดินเดิมที่จะถม ความลาดเอียงของเนินดิน ระยะห่างจากเนินดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการถมดินตลอดจนสภาพพื้นที่และบริเวณข้างเคียง ระดับดินเดิม คุณสมบัติของดินที่จะถมพร้อมทั้งวิธีปฏิบัติหรือวิธีการสำหรับถมดินเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าเสถียรภาพความลาดเอียงที่ปลอดภัยในการขุดดินหรือถมดินหรือรายการแสดงวิธีการคำนวณความปลอดภัยของกำแพงกันดินที่สาธารณะ หมายความว่าที่ซึ่งเปิดหรือยินยอมให้ประชาชนเข้าไป หรือใช้เป็นทางสัญจรได้ ทั้งนี้ไม่ว่าจะมีการเรียกเก็บค่าตอบแทนหรือไม่เจ้าพนักงานท้องถิ่น หมายความว่านายกองค์การบริหารส่วนตำบลหนองกุงพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้ข้อ๕ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตรหรือมีพื้นที่ปากบ่อเกินหนึ่งหมื่นตารางเมตร ให้แจ้งต่อเจ้าพนักงานท้องถิ่นตามแบบที่กำหนดจะต้องจัดทำแบบแปลน รายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิชาวิศวกรรมโยธา ไม่ตํ่ากว่าประเภทสามัญวิศวกรตามกฎหมายว่าด้วยการประกอบวิชาชีพวิศวกรรมข้อ๖ ในการขุดดินที่มีความลึกจากระดับพื้นดินเกินสามเมตรระยะห่างจากขอบบนของลาดบ่อดินถึงเขตที่ดินหรือสิ่งปลูกสร้างของบุคคลอื่นให้เป็นไปตามระยะการคำนวณทางวิศวกรรมโดยให้มีระยะไม่น้อยกว่าความลึกของบ่อดินที่จะขุดในการขุดดินที่มีความลึกจากระดับพื้นดินไม่เกินสามเมตรหรือมีพื้นที่ปากบ่อไม่เกินหนึ่งหมื่นตารางเมตรเมื่อจะขุดดินใกล้แนวเขตที่ดินของผู้อื่นระยะห่างจากขอบบนของลาดบ่อดินถึงเขตที่ดินหรือสิ่งปลูกสร้างของบุคคลอื่นต้องไม่น้อยกว่าสามเมตรข้อ๗ ในระหว่างการขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขังและฉีดพรมน้ำบริเวณพื้นที่หน้างานและถนนที่ใช้เป็นเส้นทางขนส่งอย่างสม่ำเสมอเพื่อลดปัญหาการฟุ้งกระจายของฝุ่นละอองข้อ๘ การขุดดินในบริเวณที่ติดต่อกับที่สาธารณะหรือในที่สาธารณะ ผู้ขุดดินต้องจัดให้มีสิ่งกันตกหรือราวกั้นบริเวณนั้นรวมทั้งติดตั้งไฟฟ้าให้มีแสงสว่างเพียงพอ หรือไฟสัญญาณเตือนอันตรายจำนวนพอสมควรในเวลาระหว่างพระอาทิตย์ตกถึงพระอาทิตย์ขึ้นด้วยข้อ๙ ผู้ขุดดินต้องติดตั้งป้ายเตือนอันตรายกว้างไม่น้อยกว่า ๕๐ เซนติเมตร และยาวไม่น้อยกว่า ๑ เมตรโดยติดตั้งไว้ทุกระยะไม่เกิน ๔๐ เมตร รอบบ่อดินในตำแหน่งที่เห็นได้ง่ายตลอดระยะเวลาข้อ๑๐ ผู้ขุดดินจะต้องขุดดินเต็มพื้นที่ที่แจ้งและเมื่อสิ้นสุดการขุดดินจะต้องปรับพื้นที่ให้เป็นไปตามแบบแปลนข้อ๑๑ ผู้ใดประสงค์จะทำการถมดินที่มีพื้นที่เกินสองพันตารางเมตรและมีความสูงของเนินดินตั้งแต่สองเมตรขึ้นไปต้องจัดทำแบบแปลน รายการประกอบแบบแปลนและรายการคำนวณของผู้ได้รับใบอนุญาตประกอบวิชาชีพวิศวกรรมควบคุม สาขาวิศวกรรมโยธาไม่ต่ำกว่าประเภทสามัญวิศวกร ตามกฎหมายว่าด้วยการประกอบวิชาชีพวิศวกรรมข้อ๑๒ ในการถมดินระยะห่างจากขอบล่างของลาดเนินดินถึงเขตที่ดินของบุคคลอื่นให้เป็นไปตามรายการคำนวณทางวิศวกรรมแต่ต้องมีระยะไม่น้อยกว่าความสูงของดินถมข้อ๑๓ ในกรณีที่ผู้ถมดินจะทำการถมดินชิดที่ดินของบุคคลอื่นที่มีระยะห่างจากขอบล่างของลาดเนินดินถึงที่ดินน้อยกว่า๐.๕๐ เมตร ต้องได้รับความยินยอมเป็นหนังสือจากเจ้าของที่ดินข้างเคียงการถมดินตามวรรคหนึ่งหากจะต้องทำกำแพงกันดินหรือฐานรากเสริมเพื่อป้องกันการพังทลายของดินให้ปฏิบัติตามกฎหมายว่าด้วยการควบคุมอาคารข้อ๑๔ การถมดินในบริเวณที่ติดต่อกับที่สาธารณะผู้ถมดินจะต้องจัดให้มีป้ายเตือนอันตรายกว้างไม่น้อยกว่า ๕๐ เซนติเมตรและยาวไม่น้อยกว่า ๑ เมตร ติดตั้งไว้ในที่มองเห็นได้ง่ายตลอดเวลาข้อ๑๕ การถมดินที่มีพื้นที่เนินดินเกินสองพันตารางเมตรจะต้องจัดให้มีการระบายน้ำให้เพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่น โดยระบายลงสู่ท่อระบายน้ำสาธารณะ คู คลอง แม่น้ำ ทะเลแหล่งน้ำสาธารณะหรือจัดให้มีแหล่งรับน้ำเพียงพอต่อปริมาณน้ำที่จะต้องระบายออกจากเนินดินข้อ๑๖ การขุดดินและถมดินให้กระทำได้เฉพาะในช่วงเวลาระหว่างพระอาทิตย์ขึ้นถึงพระอาทิตย์ตกถ้าจะกระทำในระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ๑๗ ในระหว่างการขุดดินหรือถมดินและหลังการขุดดินหรือถมดิน เจ้าของที่ดินหรือผู้แจ้งหรือผู้คุมงานต้องตรวจสอบเสถียรภาพของบ่อดินให้มีความมั่นคงปลอดภัยอยู่เสมอการขุดดินหรือถมดินตามวรรคหนึ่งต้องไม่ก่อให้เกิดความเสียหายต่อทรัพย์สิน หรือสิ่งปลูกสร้างของบุคคลอื่นหรือทรัพย์สินอันเป็นสาธารณประโยชน์ข้อ๑๘ ห้ามกองดินและจอดเครื่องจักรหนักทิ้งไว้บนขอบบ่อดินหรือเนินดิน ยกเว้นขณะทำงาน ตำแหน่งขอบนอกของล้อเครื่องจักรต้องอยู่ห่างจากขอบบ่อดิน ไม่น้อยกว่า ๑.๕๐ เมตรข้อ๑๙ ใบแจ้งการขุดดิน/ถมดิน ให้ใช้แบบขถด. ๑ และใบรับแจ้งการขุดดิน/ถมดิน ให้ใช้ตามแบบ ขถด. ๒ ท้ายข้อบัญญัตินี้ข้อ๒๐ ผู้ใดได้รับความเสียหายหรือมีเหตุอันควรเชื่อได้ว่าอาจได้รับความเสียหายจากการขุดดินหรือถมดินมีสิทธิร้องขอให้เจ้าพนักงานท้องถิ่นสั่งให้หยุดการขุดดินหรือถมดินได้ข้อ๒๑ ผู้ขุดดินหรือถมดินรายใดไม่ปฏิบัติหรือปฏิบัติไม่ถูกต้องตามข้อบัญญัตินี้หรือบทบัญญัติแห่งพระราชบัญญัติการขุดดินและถมดินพ.ศ. ๒๕๔๓ เจ้าพนักงานท้องถิ่นมีอำนาจสั่งให้แก้ไขหรือปฏิบัติให้ถูกต้องเจ้าพนักงานท้องถิ่นตามวรรคหนึ่งให้หมายความรวมถึง ผู้ซึ่งเจ้าพนักงานท้องถิ่นมอบหมายด้วยข้อ๒๒ ผู้ขุดดินหรือถมดินรายใดไม่ปฏิบัติตามหรือฝ่าฝืนข้อบัญญัตินี้ต้องระวางโทษตามบทกำหนดโทษแห่งพระราชบัญญัติการขุดดินและถมดิน พ.ศ. ๒๕๔๓ข้อ๒๓ ค่าธรรมเนียมการขุดดินและถมดินให้เป็นไปตามอัตราที่กำหนดไว้ท้ายข้อบัญญัตินี้ข้อ๒๔ ให้นายกองค์การบริหารส่วนตำบลหนองกุงมีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบ ข้อบังคับ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๒พฤษภาคม พ.ศ. ๒๕๕๓ถาวร เหนือแสนนายกองค์การบริหารส่วนตำบลหนองกุง[เอกสารแนบท้าย]๑.บัญชีอัตราค่าธรรมเนียมต่อท้ายข้อบัญญัติองค์การบริหารส่วนตำบลหนองกุง เรื่องการขุดดินและถมดิน พ.ศ. ๒๕๕๓๒.ใบแจ้งการขุดดิน/ถมดิน ตามพระราชบัญญัติการขุดดินและถมดิน พ.ศ. ๒๕๔๓ (แบบ ขถด. ๑) ๓.ใบรับแจ้งการขุดดิน/ถมดิน ตามพระราชบัญญัติการขุดดินและถมดิน พ.ศ. ๒๕๔๓ (แบบ ขถด. ๒)(ดูข้อมูลจากภาพกฎหมาย)ปริยานุช/จัดทำ๓๐ มิถุนายน ๒๕๕๓นันท์นภัสร์/ตรวจ๓๐ มิถุนายน ๒๕๕๓รชณัฐ/ปรับปรุง๒๐ มิถุนายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๗๙ ง/หน้า ๑๐๑/๒๕ มิถุนายน ๒๕๕๓